ત્રણ ઘટનાઓ દુનિયાને નવું સ્વરૂપ આપશે. જેમાં એક છે- બ્રિટનનો જનમત સંગ્રહ. બ્રિટનની જનતાએ નિર્ણય લીધો કે યુરોપિય સંઘ સાથે નથી રહેવું. ગત ૨૩ જૂને બ્રિટનની ૫૨ ટકા પ્રજાએ બ્રિટનના ઇયુથી અલગ થવા પર મહોર મારી અને કલાકોમાં જ બ્રિટનના વડા પ્રધાન ડેવિડ કેમરુને રાજીનામું આપવું પડ્યું. બ્રિટનમાં ઇયુમાંથી હટી જવાના નિર્ણયની આખી દુનિયા પર સ્વાભાવિક અસર પડશે. લિસ્બન સંધિની કલમ ૫૦ હેઠળ ઇયુથી અલગ થવામાં બ્રિટનને હજુ બે વર્ષ લાગશે. અમેરિકા અને ફ્રાન્સ બાદ ભારત બ્રિટનમાં ત્રીજા નંબરનો સૌથી મોટો રોકાણકાર દેશ છે. આશરે ૮૦૦ ભારતીય કંપનીઓ બ્રિટનમાં કામ કરી રહી છે અને બ્રિટનમાંથી જ વિનાવિઘ્ને આખા યુરોપમાં કારોબાર કરી લે છે.